Manastir apostola Andreja

Manastir apostola Andreja jest pravoslavni manastir na poluostrvu Karpas na sjeveroistoku Kipra. Nalazi se na UNESCO-ovom spisku Svjetske baštine. Historija Manastir je jedan od drevnih svetinja Kiparske pravoslavne crkve. Prema predanju pravoslavne crkve apostol Andrej posjetio je ovo mjesto u 1. stoljeću. Nakon što se pomolio iz kamena je potekao izvor zdrave vode, koji i danas postoji. Dobro utvrđeni manastir svetog Andreja prvi put se spominje 1191. u hronici Djela Henrika II i jela kralja Rikarda lavljeg srca Rogera Howdena. Stara manastirska crkva podignuta je u 15. stoljeću, a veliki saborni hram u 19. Nakon turske invazije na Kipar 1974, manastir nije remontiran, a zdanja su ruinirana. Od prvobitne crkve gotovo ništa nije ostalo. Stari hram je 3,5 metara ispod novog oltara. Osnova hrama je četvorougao, a vrata, koja se nalaze na južnoj strani, isklesana su od kamena u obliku svoda. Hram ima svodove, utvrđene u šest zona. Postoji veliki ikonostas, koji je isklesan u drvetu i pozlaćen. Prijestolje i propovjedaonica glavnog hrama također su isklesani u drvetu. U manastiru se čuva nekoliko starih ikona iz 19. stoljeća i drugih svetinja iz tog razdoblja. Godine 2013. Kiparska pravoslavna crkva i program za razvoj Ujedinjenih nacija potpisali su ugovor o obnovi manastira. Reference Vanjski linkovi Manastir apostola Andreja na Wikimedia Commonsu